今夜一丁:新井萌花G奶天使彈起
入得娛樂圈做藝人,梗係望自己有朝一日可以紅起嚟。雖然運氣呢樣嘢唔到你控制,但只要身上有過人之處,總有機會上位,好似獲封「陸上界之天使」嘅新井萌花,就憑一對彈力十足嘅G奶,彈到上大銀幕做女主角!
身材弗到爆
喺日本有好多體壇女將擁有極高人氣,好似撐杆跳選手今野美穗被譽為「運動場上的綾瀨遙」、人稱「舉重界有村架純」嘅八木佳苗、「冰上精靈」本田真凜等等。正因為咁,唔少女性運動員都獲寫真界垂青,包括曾獲藝術體操冠軍嘅中村果生莉、花式滑冰好手淺田舞,就連今日為大家介紹嘅新井萌花亦係一位田徑好手,曾經喺全國高中接力賽埼玉預賽取得第3名,證明好跑得!今年21歲嘅萌花,有一副無邪氣嘅可愛面孔,面上成日掛住燦爛笑容,夠晒陽光氣息!與此同時,阿妹嘅身材好有線條美,肉地結實,上圍對G奶飽滿豐盈之餘,質感天然,彈力非凡,難怪可以咁快喺寫真界上位喇!
成功做主角
新井萌花喺2021年投身寫真女優行列,當時已被業界睇好,被稱為「次世代之寫真超新星」同「青春活力之健康美BODY」,第一張寫真映像作品更一度躋身唔同銷售平台嘅排行榜冠軍!由於萌花嘅形象健美,觀眾緣又好,唔單止喺「Miss Young Animal 2022」獲得亞軍,亦喺「年度寫真偶像大獎2022」奪得新人獎!除咗喺寫真界發展如意,萌花亦搵到從事演員工作嘅機會,事關佢唔止一次喺公開場合展現其搞笑同演戲技能,吸引到影視圈嘅注意,片約陸續有來,繼早前主演《Classy Princess》後,近排又以女主角身份拍攝電影《繼續努力!美咲》,真係好犀利!
社交網站
無論喺寫真界抑或電影界,新井萌花嘅發展都可以話係一帆風順,登入其社交網,就會知道佢嘅最新動向,亦會睇到唔少養眼靚相!
Profile
年齡:21歲
身高:5呎2吋
三圍:36G-23-33
撰文:賢